2005. gada laikapstākļi Latvijā

Šajā lapā ir apkopoti 2005. gada laikapstākļi Latvijā.

Gada notikumi

Janvāris 
 8. janvāris — Rīgā tika uzstādīts jauns šīs dienas absolūtais temperatūras maksimums, kurš bija +9,6 °C.
 9. janvāris — Latvijā plosījās pēdējo 35 gadu laikā spēcīgākais orkāns. Vēja ātrums naktī uz 9. janvāri brāzmās sasniedza 40 metrus sekundē. Visā Latvijā, bet jo īpaši Kurzemē un Rīgas līča piekrastē, tika nodarīti ievērojami postījumi. Tika izgāzts liels daudzums koku, ēkām norauti jumti, noskalota jūras piekraste. 60% Latvijas teritorijas tika traucēta elektroapgāde. Rīgā un citās piejūras teritorijās bija plūdi.
 12. janvāris — Rīgā tika uzstādīts jauns šīs dienas absolūtais temperatūras maksimums, kurš bija +7,1 °C. Iepriekšējais rekords, kas tika uzstādīts 1993. gadā, bija +6,8 °C.
 20. janvāris — tika novērots ļoti zems atmosfēras spiediens 955 hPa.
 28. janvāris — telekompānija LNT ziņoja par 4 balles stipru zemestrīci netālu no Cēsīm.
 30. janvāris — Zosēnos gaisa temperatūra nokritās līdz –24,4 °C.

Februāris

Marts 
 1. marts — no rīta valsts lielākajā daļā bija aukstāks par –15 grādiem, dienas vidū visā valstī bija –8, –12 grādu sals.
 2. marts — tika novērots stiprākais sals Latvijā (2004/2005 ziemas periodā). Vietām (pie Saldus, Jelgavas) temperatūra noslīdēja līdz –28 grādiem. Oficiāli viszemākā gaisa temperatūra tika fiksēta Jelgavas novērojumu stacijā −27,0 °C. Saldū tika fiksēti −26,9 °C, Mērsrags −25,6 °C, bet Skrīveros un Stendē −25,3 °C. Pārējā Latvijā bija siltāks.
 14. marts — tika novērots pirmais 2005. gada pērkons.
 16. marts — dziļākā sniega sega 2005. gadā — 39 cm.

Aprīlis 
 2. aprīlis — naktī bija sals, Skrīveros pat −8 grādi, bet pēcpusdienā valsts lielākajā daļā temperatūra pakāpās virs +8, vietām pat +13 grādiem.
 4. aprīlis — Rīgā gaiss iesila līdz +16,2 °C, par grāda desmigdaļu atpaliekot no šīs dienas maksimālā gaisa temperatūras rekords, kurš tika uzstādīts 2001. gadā.
 5. aprīlis — maksimālā gaisa temperatūra Rīgā un Kolkā pakāpās līdz +19,5 °C.
 15. aprīlis — pirmo reizi pavasara sezonā gaisa temperatūra Latvijā pakāpās virs +20 grādiem.

Maijs 
 13. maijs — tika ziņots, ka pēdējās 4 dienās Latvijas austrumos bija nolijusi vairāku mēnešu norma. Upēs vidēji par 1—2 metriem cēlies ūdens līmenis.
 15. maijs — Rīgā gaisa temperatūra pirmo reizi 2005. gadā sasniedza +20 grādus un bija +20,4 °C.
 24. maijs:
 Aktīvas aukstās atmosfēras frontes pavadībā Latvijā daudzviet bija speecīgi pērkona negaisi. Vairākās vietās novērota krusa un plūdi (Talsos, Bauskā). Vējš brāzmās sasniedza vētras spēku. Daudzviet tika nolauzti koki. Zibens Latgalē iespērā dzīvojamajā ēkā. Cesvainē tika novērots virpuļviesulis. Pēc pusdienas stipras lietusgāzes tika novērotas Latvijas rietumdaļā, īpaši Kandavas un Kuldīgas apkaimē, savukārt Talsos un Stendē bijusi arī krusa. Pērkona negaisa radīto lokālo viesuļu laikā valsts meža platībās tika izgāzti koki vairāk nekā 30 000 m³ apjomā. Visvairāk cieta LVM Austrumvidzemes mežsaimniecības meži, kuros negaisa viesuļu laikā Gulbenes un Alūksnes apkaimē tika izgāzta koksne 20 000 m³ apjomā.
 Rīgā tika uzstādīts jauns šīs dienas absolūtais temperatūras maksimums +29,1 °C.
 29. maijs — Rīgā tika uzstādīts jauns šīs dienas absolūtais temperatūras maksimums, kurš bija +29,8 °C.

Jūnijs 
 11. jūnijs — spēcīgas lietusgāzes Rīgā. Izveidojās īslaicīgi plūdi.

Jūlijs 

 13. jūlijs — Rīgā tika sasniegta 2005. gada maksimālā gaisa temperatūra. Pēcpusdienā tā pakāpās līdz +31,4 °C.
 17. jūlijs — Bārtā netālu no Liepājas virpuļviesulis dažām ēkām norāva šīfera jumtus.
 30. jūlijs — vairākās vietās Latvijā, arī Rīgā, tika novērotas stipras lietusgāzes. Rīgā nokrišņu summa sasniedza 49,02 mm.

Augusts 
 4. augusts — visā Latvijā tika novērots diezgan spēcīgs un ilgstošs lietus. Zentē lietus ilga 11 stundas.
 10, 11. augusts — Aktīvs ciklons ar lielu nokrišņu daudzumu aizkavējās virs Latvijas. 10. augusta vakarā daudzviet tika novērota arī vēja pastiprināšanās līdz 15 m/s. Vairākās vietās uz ceļiem nogāzti koki.
 26. augusts — saistībā ar auksto atmosfēras fronti, tika novērotas lietusgāzes un vēja pastiprināšanās līdz 15 m/s.

Septembris 
 7. septembris — valsts lielākajā daļā gaisa temperatūra sasniedza +24, +27 grādus.
 8. septembris — gaisa temperatūra visā valstī pakāpās līdz +21, +25 grādiem.

Oktobris 
 3. oktobris — Latvijā tika novērots daļējs Saules aptumsums (apt. 25%).
 24. oktobris — Latvijas austrumos (Siguldas, Cēsu un Valkas apkārtnē) izveidojās pirmā īslaicīgā sniega sega.

Novembris

Decembris 
 16. decembris — aktīva ciklona aizmugurē dienas rītā bija novērojami spēcīgi sniega nokrišņi. Divu stundu laikā Zantē sasniga 8 cm sniega. Ciklona centrā gaisa spiediens nokritās līdz 970HPa.

Gada pārskats

Temperatūra 
 Latvija: −27,0 °C (2. marts, Jelgava)
 Latvija: +31,4 °C (13. jūlijs, Rīga)
 Rīga: –18,6 °C (2. marts)
 Rīga: +31,4 °C (13. jūlijs)

Nokrišņi 
 Nokrišņu gada summa Rīgā sastādīja 743,5 mm.

Laikapstākļu statistika Rīgā 
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.

Dati no Starptautiskās lidostas "Rīga" meteoroloģiskās novērojumu stacijas.

Gaisa temperatūras fakti Rīgā 

Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.

Zemākā gaisa temperatūra dienā:
 −11,2 °C — 29. janvāris
 −10,1 °C — 28. decembris
 −10,0 °C — 28. janvāris
 −8,7 °C — 1. marts
 −7,3 °C — 5. februāris

Augstākā gaisa temperatūra naktī:
 +18,6 °C — 31. jūlijs
 +17,4 °C — 12. jūlijs
 +17,2 °C — 13. jūlijs
 +16,6 °C — 8. septembris
 +16,5 °C — 16. jūlijs, 4. augusts

Skatīt arī 
 Latvijas klimats
 Rīgas klimats
 2005. gads Latvijā

Atsauces

Ārējās saites 

 Meteoroloģiskā informācija, 2005. gads, meteo.lv
 Laika apstākļu anomālijas Latvijā 2005. gadā, meteo.lv

Latvijas klimats
2005. gads Latvijā